               EURÓPAI BIZOTTSÁG
            Brüsszel, 2021.4.12.
            COM(2021) 180 final
            2021/0096(NLE)
            Javaslat
            A TANÁCS HATÁROZATA
            az Európai Unió által a Közlekedési Közösség regionális irányítóbizottságában a Közlekedési Közösségre vonatkozó bizonyos igazgatási és személyügyi kérdések tekintetében képviselendő álláspontról

               INDOKOLÁS

               1.A javaslat tárgya

               E javaslat tárgya a Közlekedési Közösséget létrehozó szerződés (a továbbiakban: a szerződés) keretében felállított regionális irányítóbizottságban az alábbi igazgatási kérdésekre vonatkozó határozatoknak a regionális irányítóbizottság általi tervezett elfogadásával kapcsolatban az Európai Unió által képviselendő álláspont meghatározásáról szóló határozat: 1) a Közlekedési Közösség állandó titkárságának személyzeti állományához nem tartozó, a Közlekedési Közösség üléseire meghívott személyek költségeinek megtérítése, 2) a Közlekedési Közösség állandó titkárságának személyzeti állományához tartozó személyeknél a szolgálat megkezdésekor és megszűnésekor felmerülő utazási és költözési költségek megtérítése, valamint 3) a Közlekedési Közösség hozzájárulása a Közlekedési Közösség állandó titkárságának személyzeti állományához tartozó személyek munkanélküliségi, nyugdíj- és rokkantsági biztosításához.

               2.A javaslat háttere

               2.1.A Közlekedési Közösséget létrehozó szerződés

               Az Európai Unió a 2017 óta ideiglenesen alkalmazott és 2019. május 1-jén hatályba lépett szerződés részes fele
                  1
               .

               2.2.A regionális irányítóbizottság

               A regionális irányítóbizottságot a szerződés 24. cikke hozta létre. Az irányítóbizottság felelős a szerződés gondozásáért és megfelelő végrehajtásának biztosításáért. Az irányítóbizottság ebből a célból ajánlásokat tesz és a szerződésben meghatározott esetekben határozatokat hoz. Ennek megfelelően a regionális irányítóbizottság:

               a) előkészíti a Miniszteri Tanács munkáját,

               b) technikai bizottságok felállításáról határoz,

               c) ajánlásokat tesz és a szerződésben meghatározott esetekben határozatokat hoz,

               d) újonnan elfogadott uniós jogalkotási aktusok vonatkozásában meghozza a szükséges intézkedéseket, különösen a szerződés I. mellékletének felülvizsgálata révén,

               e) a Miniszteri Tanáccsal folytatott konzultációt követően kinevezi az állandó titkárság igazgatóját,

               f) kinevezhet az állandó titkárságra egy vagy több igazgatóhelyettest,

               g) megállapítja az állandó titkárság szabályait,

               h) határozat útján felülvizsgálhatja a költségvetéshez való hozzájárulás mértékét,

               i) elfogadja a Közlekedési Közösség éves költségvetését,

               j) határozatot fogad el, amelyben meghatározza a költségvetés végrehajtására, a könyvelésre és a könyvvizsgálatra, valamint az ellenőrzésre vonatkozó eljárást,

               k) döntéseket hoz a szerződő felek által előterjesztett vitás kérdésekben,

               l) általános elveket fogad el a szerződéssel vagy a szerződés alapján létrehozott szervek birtokában lévő dokumentumok tekintetében,

               m) éves jelentéseket fogad el az átfogó hálózat megvalósításáról, és azt a Miniszteri Tanács elé terjeszti;

               n) egyes uniós jogi aktusok vonatkozásában határidőket állapít meg, és meghatározza az ilyen jogi aktusok délkelet-európai felek általi átültetésének módozatait.

               2.3.A regionális irányítóbizottság tervezett jogi aktusai

               A regionális irányítóbizottságnak határozatokat kell elfogadnia 1) a Közlekedési Közösség állandó titkárságának személyzeti állományához nem tartozó, a Közlekedési Közösség üléseire meghívott személyek költségeinek megtérítésével, 2) a Közlekedési Közösség állandó titkárságának személyzeti állományához tartozó személyeknél a szolgálat megkezdésekor és megszűnésekor felmerülő utazási és költözési költségek megtérítésével, valamint 3) a Közlekedési Közösségnek a Közlekedési Közösség állandó titkárságának személyzeti állományához tartozó személyek munkanélküliségi, nyugdíj- és rokkantsági biztosításához való hozzájárulásával kapcsolatban.

               A tervezett határozatok a szerződés 25. cikkének (1) bekezdésével összhangban kötelező érvényűek lesznek a felekre nézve.

               3.Az Unió által képviselendő álláspont

               E határozatok irányítóbizottság általi elfogadására a szerződés végrehajtásához és az állandó titkárság teljes pénzügyi autonómiájának és megfelelő igazgatásának biztosításához van szükség. Mivel az Unió a szerződés részes fele, meg kell határozni az Unió álláspontját.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  2
               .

               4.1.2.A jelen esetre történő alkalmazás

               A regionális irányítóbizottságot egy megállapodás, nevezetesen a Közlekedési Közösséget létrehozó szerződés hozta létre.

               A regionális irányítóbizottság által elfogadandó határozatok joghatással bíró jogi aktusok. A regionális irányítóbizottság a szerződés 30. cikkével összhangban felhatalmazást kap arra, hogy megállapítsa az állandó titkárság szabályait, különösen a titkársági személyzeti munkafeltételeire vonatkozóan. A regionális irányítóbizottság a szerződés 35. cikke értelmében felhatalmazást kap olyan határozatok elfogadására, amelyben meghatározza a költségvetés végrehajtására vonatkozó eljárást. Természetüknél fogva, valamint a regionális irányítóbizottság működését szabályozó nemzetközi jogból adódóan ezek a szabályok olyan elemeket is tartalmaznak, amelyek érintik a szerződés részes feleinek – így az Uniónak is – a jogi helyzetét. Ebből következően úgy kell tekinteni, hogy az eljárási szabályzat joghatással bír.

               A tervezett jogi aktusok nem egészítik ki és nem módosítják a szerződés intézményi keretét.

               Ezért a javasolt határozat eljárási jogalapja az EUMSZ 218. cikkének (9) bekezdése.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               Valamely, egyidejűleg több cél elérésére irányuló vagy több elválaszthatatlan és egymáshoz viszonyítva nem járulékos jellegű összetevőt magában foglaló tervezett jogi aktus esetében az EUMSZ 218. cikkének (9) bekezdése szerinti határozat anyagi jogalapját kivételesen a különböző vonatkozó jogalapok fogják képezni.

               4.2.2.A jelen esetre történő alkalmazás

               A tervezett jogi aktusok nélkülözhetetlenek a szerződés megfelelő működéséhez. Maga a szerződés a közúti, vasúti és belvízi szállítás területét érinti, illetve e területekkel összefüggő célokat kíván megvalósítani; e területeket az EUMSZ 91. cikke, a tengeri szállítást pedig az EUMSZ 100. cikkének (2) bekezdése szabályozza. Horizontális jellegük miatt a tervezett jogi aktusok valamennyi említett elemet tartalmazzák.

               Ezért a javasolt határozat anyagi jogalapja a következő rendelkezésekből áll: az EUMSZ 91. cikke és 100. cikkének (2) bekezdése.

               4.3.Következtetés

               A javasolt határozat jogalapja az EUMSZ 91. cikke és 100. cikkének (2) bekezdése, összefüggésben az EUMSZ 218. cikkének (9) bekezdésével.

               5.A tervezett jogi aktus kihirdetése

               A regionális irányítóbizottság határozatait a szerződés 25. cikkének (2) bekezdésével összhangban ki kell hirdetni az Európai Unió Hivatalos Lapjában.

               2021/0096 (NLE)

               Javaslat

               A TANÁCS HATÁROZATA

               az Európai Unió által a Közlekedési Közösség regionális irányítóbizottságában a Közlekedési Közösségre vonatkozó bizonyos igazgatási és személyügyi kérdések tekintetében képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 91. cikkére és 100. cikke (2) bekezdésére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)A Közlekedési Közösséget létrehozó szerződést (a továbbiakban: szerződés) az Európai Unió az (EU) 2019/392 tanácsi határozattal
                  3
                kötötte meg, és az 2019. május 1-jén lépett hatályba.

               (2)A szerződés 24. cikkével összhangban létrehozásra került a regionális irányítóbizottság, amelynek feladata a szerződés gondozása és megfelelő végrehajtásának biztosítása. A szerződés 30. és 35. cikke értelmében a regionális irányítóbizottság szabályokat fogad el a Közlekedési Közösség állandó titkárságának személyzeti állományához tartozó személyek munkafeltételeivel, valamint a költségvetés végrehajtásával kapcsolatban.

               (3)A regionális irányítóbizottságnak a 2021. májusi ülésen határozatot kell elfogadnia a Közlekedési Közösség állandó titkárságának személyzeti állományához nem tartozó, a Közlekedési Közösség üléseire meghívott személyek költségeinek megtérítésével; a Közlekedési Közösség állandó titkárságának személyzeti állományához tartozó személyeknél a szolgálat megkezdésekor és a szolgálati jogviszony megszűnésekor felmerülő utazási és költözési költségek megtérítésével; valamint a Közlekedési Közösség által a Közlekedési Közösség állandó titkárságának személyzeti állományához tartozó személyek egészségügyi, munkanélküliségi, nyugdíj- és rokkantsági biztosításához nyújtott hozzájárulással kapcsolatban. Abban az esetben, ha az ülésen nem kerülne sor ezeknek a kérdéseknek a megtárgyalására, a kapcsolódó határozatok elfogadását a következő ülésre ütemezik.

               (4)Helyénvaló meghatározni az Unió által a regionális irányítóbizottságban képviselendő álláspontot, mivel ezek a határozatok a Közlekedési Közösség állandó titkárságának megfelelő működéséhez szükségesek, és az Unióra nézve kötelezőek lesznek,

               ELFOGADTA EZT A HATÁROZATOT:

               1. cikk

               A Közlekedési Közösséget létrehozó szerződés által létrehozott regionális irányítóbizottságban a Közlekedési Közösség állandó titkárságának személyzeti állományához nem tartozó, a Közlekedési Közösség üléseire meghívott személyek költségeinek megtérítésére vonatkozó szabályok elfogadásával; a Közlekedési Közösség állandó titkárságának személyzeti állományához tartozó személyeknél a szolgálat megkezdésekor és a szolgálati jogviszony megszűnésekor felmerülő utazási és költözési költségek megtérítésével; valamint a Közlekedési Közösség által a Közlekedési Közösség állandó titkárságának személyzeti állományához tartozó személyek egészségügyi, munkanélküliségi, nyugdíj- és rokkantsági biztosításához nyújtott hozzájárulásra vonatkozó szabályok elfogadásával kapcsolatban az Unió által képviselendő álláspont a regionális irányítóbizottság e határozathoz csatolt határozattervezetein alapul.

               Ezen határozattervezetek kisebb módosításaihoz a regionális irányítóbizottságban részt vevő uniós képviselők újabb tanácsi határozat nélkül is hozzájárulásukat adhatják.

               2. cikk

               Ennek a határozatnak a Bizottság a címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        A Tanács (EU) 2019/392 határozata (2019. március 4.) a Közlekedési Közösséget létrehozó szerződésnek az Európai Unió nevében történő megkötéséről (HL L 71., 2019.3.13., 1. o.).

                     (2)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (3)

                        A Tanács (EU) 2019/392 határozata (2019. március 4.) a Közlekedési Közösséget létrehozó szerződésnek az Európai Unió nevében történő megkötéséről (HL L 71., 2019.3.13., 1. o.).

    ---documentbreak---

               EURÓPAI BIZOTTSÁG
            Brüsszel, 2021.4.12.
            COM(2021) 180 final
            MELLÉKLET
            a következőhöz:
            Javaslata Tanács határozata
            a Közlekedési Közösség állandó titkárságának személyzeti állományához nem tartozó, a Közlekedési Közösség üléseire meghívott személyek költségeinek megtérítésére vonatkozó szabályok elfogadásáról

               TERVEZET

               A KÖZLEKEDÉSI KÖZÖSSÉG REGIONÁLIS IRÁNYÍTÓBIZOTTSÁGÁNAK
               2021/... HATÁROZATA

               (XXX)

               a Közlekedési Közösség állandó titkárságának személyzeti állományához nem tartozó, a Közlekedési Közösség üléseire meghívott személyek költségeinek megtérítésére vonatkozó szabályok elfogadásáról

               A KÖZLEKEDÉSI KÖZÖSSÉG REGIONÁLIS IRÁNYÍTÓBIZOTTSÁGA,

               tekintettel a Közlekedési Közösséget létrehozó szerződésre és különösen annak 35. cikkére,

               A KÖVETKEZŐKÉPPEN HATÁROZOTT:

               Egyetlen cikk

               A Közlekedési Közösség állandó titkárságának személyzeti állományához nem tartozó, a Közlekedési Közösség üléseire meghívott személyek költségeinek megtérítésére vonatkozó szabályokat a melléklet tartalmazza.

                  A regionális irányítóbizottság részéről

                  az elnök

               MELLÉKLET
                  A Közlekedési Közösség állandó titkárságának személyzeti állományához nem tartozó, a Közlekedési Közösség üléseire meghívott személyek költségeinek megtérítésére vonatkozó szabályok

               1.Hatály

               1.1.Ezek a szabályok a Közlekedési Közösség következő üléseire meghívott résztvevőkre vonatkoznak:

               a)a Miniszteri Tanács, a regionális irányítóbizottság, a szakmai bizottságok, a szociális fórum;

               b)a költségvetési bizottság;

               c)a Miniszteri Tanács és a regionális irányítóbizottság határozatai vagy következtetései által létrehozott munkacsoportok, koordinációs csoportok és egyéb munkacsoportok;

               d)a Közlekedési Közösség állandó titkársága által a Közlekedési Közösség munkaprogramjához kapcsolódóan szervezett konferenciák, találkozók, munkaértekezletek és egyéb fórumok;

               e)a Közlekedési Közösségről szóló szerződés végrehajtásának keretében szervezett, egyéb ülések (magas szintű viták, munkaértekezletek stb.);

               f)a Közlekedési Közösség által meghirdetett állásokra vonatkozó kiválasztási eljárások (a kiválasztási bizottság tagjai); valamint

               g)a Közlekedési Közösség által meghirdetett állásokra vonatkozó kiválasztási eljárások (a pályázók).

               1.2.Elvben kedvezményezett felenként (minisztérium, szabályozó hatóság, ügynökség, szervezet stb.) csak egy képviselő jogosult költségtérítésre. Több bizottság vagy munkacsoport együttes ülése esetén a Közlekedési Közösség állandó titkárságának (a továbbiakban: állandó titkárság) igazgatója indokolással ellátott határozattal eltérhet ettől a szabálytól.

               1.3.Kizárólag az utazási és szállásköltségek megtérítésére van lehetőség. Ezenfelül napidíj nem fizethető.

               2.Utazási költségek

               2.1.Minden meghívott jogosult a meghívólevélben megjelölt hely (munkahelyi cím vagy lakcím) és az ülés helyszíne között a kérdéses távolságnak legjobban megfelelő utazási mód igénybevétele esetén felmerülő utazási költségeinek megtérítésére. A kérdéses távolságnak legjobban megfelelő utazási mód 400 km-nél rövidebb utazás (egy irányban, a hivatalos vasúti távolság szerint) esetén általában másodosztályú vasúti jegy, 400 km-nél hosszabb utazás esetén pedig általában turistaosztályú repülőjegy árának megtérítését jelenti.

               2.2.Az állandó titkárság igazgatója arra törekszik, hogy az ülések megszervezése lehetővé tegye a szakértők számára a legköltségkímélőbb utazási lehetőségek igénybevételét.

               2.3.Az utazási költségeket kizárólag az eredeti igazoló dokumentumok bemutatása alapján térítik meg:

               2.4.Amennyiben sem légi, sem vasúti közlekedés nem áll rendelkezésre, vagy az nem költséghatékony, az autóbusszal vagy autóval való utazás is megengedett.

               2.5.Magántulajdonú személygépkocsi igénybevétele esetén kilométerenként 0,22 EUR összeget kell megtéríteni.

               2.6.A taxiköltségek csak akkor téríthetők meg, ha helyi közlekedés nem áll rendelkezésre.

               2.7.Az utazási költségek legfeljebb 700 EUR összegig téríthetők meg.

               3.Szállás

               3.1.Azok a meghívottak, akiknek az ülés helyszínén egy vagy több éjszakát is el kell tölteniük azért, mert az ülés időpontja nem igazodik az igénybe vehető repülőjáratok vagy vonatok menetrendjéhez, éjszakánként 120 EUR összegig szállásköltség-térítésre is jogosultak. A figyelembe vett éjszakák száma legfeljebb eggyel haladhatja meg az ülésnapok számát.

               3.2.Az állandó titkárság igazgatójának előzetes jóváhagyásával kivételesen egy további éjszakát is vissza lehet téríteni, ha a tartózkodás meghosszabbítása lehetővé tenné a meghívott résztvevő számára, hogy a további éjszaka költségeinél nagyobb mértékben csökkentse az utazási költségeket.

               3.3.Csak a szállásköltségek téríthetők meg. A szállodai tartózkodással kapcsolatos egyéb költségek (internet, telefon, fénymásolás, minibár, reggeli stb.) nem téríthetők meg.

               4.Jegyvásárlás és szállásfoglalás

               4.1.Az 1. cikk (1) bekezdésének a)–e) pontjában meghatározott meghívott résztvevőknek főszabály szerint saját maguknak kell lefoglalniuk menetjegyüket és szállásukat. A foglalásokat a lehető leghamarabb meg kell tenni, hogy a lehető legolcsóbb viteldíjat/díjszabást lehessen elérni. A kiadásokat – ideértve az utazás és/vagy szállás lefoglalását – a Közlekedési Közösség állandó titkársága csak kivételes esetekben fizeti ki előre, és ez a lehetőség a 6. cikk rendelkezéseinek hatálya alá tartozik.

               4.2.Az 1. cikk (1) bekezdésének f) és g) pontjában meghatározott résztvevők esetében az utazással és a szállással kapcsolatos ügyintézést az állandó titkárság végzi.

               5.A költségek megtérítésére vonatkozó eljárás

               5.1.Az utazási költségtérítési kérelmet legkésőbb az adott ülés időpontját követő 15 naptári napon belül elektronikus formában kell benyújtani az állandó titkárságnak.

               5.2.A kérelem benyújtásához az 1. függelékben található formanyomtatványt kell használni. A kérelemhez csatolni kell a felmerült költségeket igazoló dokumentumokat, nevezetesen a jegyeket (beleértve a tömegközlekedési jegyeket) és a számlákat, illetve online foglalások esetében az odaútra szóló elektronikus jegy és a beszállókártya kinyomtatott változatát. A dokumentumokon szerepelnie kell az igénybe vett osztály megjelölésének, az utazás időpontjának és a kifizetett összegnek. Visszatérítésre nincs lehetőség abban az esetben, ha nem nyújtják be az összes szükséges számlát.

               5.3.A visszatérítési ügyekkel kapcsolatosan a következő címre lehet írni: finance@transport-community.org

               5.4.A visszatérítés kizárólag banki átutalással történhet.

               5.5.A visszatérítést euróban kell teljesíteni az ülés résztvevőjét kijelölő intézmény vagy szervezet által megadott bankszámlára. Az ülés napján érvényes átváltási árfolyam alkalmazandó.

               5.6.A meghívott résztvevő magán bankszámlájára történő visszatérítés csak a résztvevőt kijelölő intézmény vagy szervezet írásbeli kérelmére történhet.

               5.7.A benyújtandó bankszámlaadatoknak a következőket kell tartalmazniuk: a kedvezményezett (számlatulajdonos) neve, a számlatulajdonos címe, a bank neve, bankszámlaszám (IBAN), SWIFT kód (BIC).

               6.Utazási és szállásköltségek előzetes kifizetése

               6.1.Az állandó titkárság igazgatója a résztvevőt kijelölő intézmény vagy szervezet által írásban benyújtott kérelem alapján határozhat arról, hogy az 1. cikk (1) bekezdésének a)–e) pontjában meghatározott résztvevők utazási és szállásköltségeit előre ki lehet-e fizetni.

               6.2.Az előzetes kifizetés iránti kérelmet az ülés időpontja előtt legalább 21 naptári nappal írásban kell benyújtani az állandó titkárságnak a finance@transport-community.org e-mail-címre. A kérelem benyújtásához a 2. függelékben található formanyomtatványt kell használni. Késedelmes benyújtás esetén a kérelem elutasítható.

               6.3.A kérelem jóváhagyását követően és az ülés napirendtervezetének megfelelően az állandó titkárság lefoglalja az érintett résztvevő utazását és szállását. Az állandó titkárság e-mailben elküldi a meghívott résztvevőnek a jegyre és a szállásra vonatkozó foglalás-visszaigazolást.

               6.4.Az utazási költségek előzetes kifizetésének igénylésekor a résztvevő vállalja, hogy részt vesz a szóban forgó ülésen.

               6.5.Amennyiben a meghívott résztvevő – nem közvetlenül a Közlekedési Közösségnek felróható okokból – nincs abban a helyzetben, hogy részt vegyen az ülésen, a résztvevőt kijelölő intézmény vagy szervezet kártalanítja az állandó titkárságot az utazás megszervezésével kapcsolatban felmerült költségekért (pl. a lefoglalt jegyek költségei, beleértve a járattörlési díjakat stb.).

               7.Igazgatási és pénzügyi rendelkezések

               7.1.E szabályok megfelelő végrehajtásáért az állandó titkárság igazgatója felel.

               7.2.Az állandó titkárság öt évig megőrzi a visszatérítéssel kapcsolatos igazolásokat, dokumentumokat és bizonyítékokat, beleértve a kivételes esetekkel kapcsolatos dokumentumokat is.

               7.3.E szabályokat elfogadásukat követően a Közlekedési Közösség honlapján közzé kell tenni.

               1. FÜGGELÉK – ÚTIKÖLTSÉG-VISSZATÉRÍTÉSI KÉRELEM

                        1. AZ ÜLÉS ADATAI

                        Az ülés ismertetése:

                        Helyszín:

                        Dátum:
                              Napok száma:

                        2. RÉSZTVEVŐ

                        CSALÁDNÉV:
                              UTÓNÉV:

                        INTÉZMÉNY/SZERVEZET:
                              CÍM:

                        ORSZÁG:

                        E-MAIL:
                              TEL.:

                        3. BANKI ADATOK – kérjük, adja meg a teljes IBAN-SZÁMOT és SWIFTIBIC-kódot

                        A SZÁMLATULAJDONOS (INTÉZMÉNY) NEVE ÉS CÍME: (kérjük, ebben a mezőben adja meg a bankszámla tulajdonosának/kedvezményezettjének nevét)

                        A BANK NEVE

                        Számlaszám

                        SWIFT (BIC) kód

                        IBAN

                        4. SZÁLLÁS

                        Érkezés:

                        Távozás:

                        A TARTÓZKODÁS IDŐPONTJA

                        A szállodai éjszakák száma összesen (legfeljebb 120 EUR/éjszaka)

                        Kérjük, csatolja a szállodai számla másolatát.

                        5. ÚTIKÖLTSÉG

                                 Repülőgép, vonat, távolsági busz, helyi közlekedés stb.

                                 KIINDULÁSI

                                 HELY:

                                 CÉLÁLLOMÁS:

                                 OSZTÁLY

                                 ÖSSZEG

                                 PÉNZNEM

                                 EUR-ban

                                 Útvonal

                        Folytassa egy külön lapon, ha szükséges. Kérjük, csatolja a rendelkezésre álló nyugták/számlák másolatát, beleértve a repülőutakra vonatkozó beszállókártyákat, ill. vonat- és buszjegyeket.

                                 GÉPKOCSI

                                 Kiindulási hely:

                                 Célállomás:

                                 Célállomás: (Visszaút)

                                 Csatolva a távolság igazolása (a Google Maps-ről,

                                 a ViaMichelin.com-ról vagy a Rome2Rio.com-ról kimásolt útvonal, PDF vagy JPG formátumban benyújtva)

                                 Km mindkét irányban:

                                 EUR összesen:

                                 TAXI (ha a helyi tömegközlekedés nem állt rendelkezésre) – nyugta szükséges; további indokolás szükséges

                                 Összeg

                                 Pénznem

                                 EUR-ban

                        TELJES VISSZAIGÉNYELT ÖSSZEG EUR-ban:

                        Egyéb megjegyzések:

                        Igazolom, hogy ez az útiköltség-visszaigénylés a számomra felmerült tényleges utazási költségeket tartalmazza. E kiadások fedezésére más forrásból nem kaptam és nem fogok kapni visszatérítést, és nem csatoltam olyan kiadás igazolását, amely közvetlenül más forrásból került vagy kerül kifizetésre.

                        Dátum: A RÉSZTVEVŐ ALÁÍRÁSA:

               2. FÜGGELÉK – ÚTIKÖLTSÉG ELŐZETES KIFIZETÉSE IRÁNTI KÉRELEM

                        1.Az utas adatai – Kérjük, MINDEN {* }-gal jelölt mezőt töltsön ki

                        Családi név*:

                        Utónév*:

                        A szervezet/intézmény neve*:

                        Tisztség:

                        Útlevélszám* (a foglalásokhoz szükséges):

                        Kapcsolattartó telefonszáma:

                        E-mail:

                        Az ülés címe és helyszíne

                        Az ülés időpontja:

                        Kezdő nap:

                        Záró nap:

                        Útvonal:

                        Kiindulási hely:

                        Célállomás:

                        2.Foglalási kérelem – kérjük, jelölje be a megfelelő négyzetet

                        UTAZÁS SZÁLLÁS

                        FONTOS MEGJEGYZÉSEK A RÉSZTVEVŐK SZÁMÁRA:

                        •Ez az űrlap szolgál alapul az utazásoknak a Közlekedési Közösség állandó titkársága által az utazó nevében történő megszervezéséhez. A kérelmet az utas közvetlen felettesének előzetesen jóvá kell hagynia, és azt szkennelt formában be kell nyújtani az állandó titkárság e-mail-címére: finance@transport-community.org

                        •Az utazó kizárólagos felelősséggel tartozik a benyújtott adatok helyességéért, és teljes felelősséggel tartozik az olyan hiányos vagy hibás adatokért, amelyek törléshez, az utazás meghiúsulásához, a foglalási adatok módosításához és/vagy további járulékos költségekhez vezethetnek.

                        •A többletköltségek (szállodai minibár használata, parkolási díjak, további éjszakák stb.) nem téríthetők meg.

                        •Az utazónak minden beszállókártyát/utazási jegyet meg kell őriznie az utazás igazolására, és azok beszkennelt példányait visszatéréskor meg kell küldenie a fent megadott e-mail-címre.

                        •Az állandó titkárság a piacon rendelkezésre álló utazási és szálláslehetőségeken belül olyan utazási és szálláslehetőségeket választ ki, amelyek megfelelnek a visszatérítési szabályok szabta korlátoknak és díjaknak.

                        •Alulírott megerősíti, hogy ismeri a Közlekedési Közösség alkalmazandó visszatérítési szabályaiban, méghozzá annak 6.5. pontjában meghatározott visszatérítési záradékot: Amennyiben a meghívott résztvevő – nem közvetlenül a Közlekedési Közösségnek felróható okokból – nincs abban a helyzetben, hogy részt vegyen az ülésen, a résztvevőt kijelölő intézmény vagy szervezet kártalanítja az állandó titkárságot az utazás megszervezésével kapcsolatban felmerült költségekért (pl. a lefoglalt jegyek költségei, beleértve a járattörlési díjakat stb.).

                        A kérelmező aláírása: _____________

                        Dátum: _______

                        A jelölő intézmény/szervezet vezetőjének jóváhagyása: ___________ Dátum: ______

                        3.A KÖZLEKEDÉSI KÖZÖSSÉG ÁLLANDÓ TITKÁRSÁGA ÁLTALI BELSŐ HASZNÁLATRA

                        Becsült költségek (EUR-ban)

                         Rendelkezésre álló költségvetés

                        Repülőjegy/vonatjegy/gépkocsi

                        IGEN  NEM

                        Pénzügyi és számviteli tisztviselő:

                        Szállás

                        Becsült ÖSSZES költség:

                         AZ IGAZGATÓ JÓVÁHAGYÁSA:

                         Jóváhagyva  Nincs jóváhagyva

                        Költségvetési kötelezettségvállalás száma:

               TERVEZET

               A KÖZLEKEDÉSI KÖZÖSSÉG REGIONÁLIS IRÁNYÍTÓBIZOTTSÁGÁNAK
               2021/… HATÁROZATA

               (XXX)

               a Közlekedési Közösség állandó titkárságának személyzeti állományához tartozó személyeknél a szolgálat megkezdésekor és a szolgálati jogviszony megszűnésekor felmerülő utazási és költözési költségek megtérítésére vonatkozó szabályok elfogadásáról

               A KÖZLEKEDÉSI KÖZÖSSÉG REGIONÁLIS IRÁNYÍTÓBIZOTTSÁGA,

               tekintettel a Közlekedési Közösséget létrehozó szerződésre és különösen annak 30. és 35. cikkére,

               A KÖVETKEZŐKÉPPEN HATÁROZOTT:

               Egyetlen cikk

               A Közlekedési Közösség állandó titkárságának személyzeti állományához tartozó személyeknél a szolgálat megkezdésekor és a szolgálati jogviszony megszűnésekor felmerülő utazási és költözési költségek megtérítésére vonatkozó szabályokat a melléklet tartalmazza.

                  A regionális irányítóbizottság részéről

                  az elnök

               Melléklet

               a Közlekedési Közösség állandó titkárságának személyzeti állományához tartozó személyeknél a szolgálat megkezdésekor és a szolgálati jogviszony megszűnésekor felmerülő utazási és költözési költségek megtérítésére vonatkozó szabályok

               1.Hatály

               1.1.Ezeket a szabályokat kell alkalmazni:

               (a)a Közlekedési Közösség állandó titkárságának személyzeti állományához tartozó alkalmazottak (a továbbiakban: alkalmazottak), és a velük ténylegesen egy háztartásban élő házastársak, valamint 2 és 18 év közötti eltartott gyermekek esetében a szolgálat megkezdésekor és a szolgálati jogviszony megszűnésekor felmerülő utazási költségek megtérítésére;

               (b)az alkalmazottak költözési és raktározási költségeinek megtérítésére a szolgálat megkezdésekor és a szolgálati jogviszony megszűnésekor;

               (c)letelepedési támogatás fizetésére az alkalmazottak számára a szolgálat megkezdésekor.

               2.Utazási költségek

               2.1.Az utazási költségek az alábbiak szerint kerülnek megtérítésre:

               (a)hivatalba lépéskor: a felvétel helyétől a munkavégzés helyéig;

               (b)a szolgálati jogviszony megszűnésekor: a munkavégzés helyétől a származási helyig, feltéve, hogy ez az állandó lakóhely megváltozásával jár, és a szolgálati jogviszony megszűnésének időpontjától számított három éven belül megtörténik.

               2.2.Az utazási költségek megtérítése 400 km-nél rövidebb utazás (egy irányban, a hivatalos vasúti távolság szerint) esetén általában másodosztályú vasúti jegy, 400 km-nél hosszabb utazás esetén pedig általában turistaosztályú repülőjegy árának megtérítését jelenti.

               2.3.A poggyásztúlsúly költségei az utazási költségek megtérítésére jogosult utasonként legfeljebb 10 kg-ig téríthetők meg.

               2.4.Az utazási költségek kizárólag az eredeti igazoló dokumentumok bemutatása alapján téríthetők meg.

               2.5.Amennyiben sem légi, sem vasúti közlekedés nem áll rendelkezésre, vagy az nem költséghatékony, az autóbusszal vagy autóval való utazás is megengedett.

               2.6.Magántulajdonú személygépkocsi igénybevétele esetén kilométerenként 0,22 EUR összeget kell megtéríteni.

               2.7.A taxiköltségek nem téríthetők meg.

               3.Költözési költségek

               3.1.A bútorok és személyes használati tárgyak költöztetésével kapcsolatban felmerült költségeknek, ezen belül a szokásos kockázatok (különösen a törés, a lopás, a tűzkár stb.) elleni biztosítás költségeinek a megtérítése a Közlekedési Közösség állandó titkársága igazgatójának előzetes engedélyével a következő időpontokban történik:

               (a)a szolgálat megkezdésekor, a próbaidő lejárta után legfeljebb egy évvel: a szokásos tartózkodási helyről a munkavégzés helyére történő költözés tekintetében. Az alkalmazott szolgálatba lépése előtt végrehajtott költözés költségei nem téríthetők meg;

               (b)a szolgálati jogviszony megszűnésekor, a munkavégzés helyéről a származási helyre, vagy egy azzal azonos vagy rövidebb távolságra lévő helyre történő költözés tekintetében.

               3.2.Vagy átalányösszegű költöztetési juttatás kerül folyósításra vagy a ténylegesen felmerült költségek kerülnek megtérítésre.

               3.3.A ténylegesen felmerült költségeket, beleértve a legfeljebb 60 napig tartó raktározás költségeit és a szokásos kockázatok elleni biztosítást, a következő határokon belül kell megtéríteni:

               (a)8000 kg vagy 40 m3 a Közlekedési Közösség állandó titkárságának költségére utazó azon alkalmazottak esetében, akiket legalább egy családtag kísér a szolgálatteljesítési állomásra vagy ott csatlakozik hozzá;

               (b)4000 kg vagy 30 m3 a Közlekedési Közösség állandó titkárságának költségére utazó azon arra jogosult alkalmazottak esetében, akiket nem kísér családtag;

               (c)a ténylegesen felmerült költözési költségek visszatérítésének felső határa 6 000 EUR.

               3.4.A szállítás szárazföldi vagy tengeri úton vagy a Közlekedési Közösség állandó titkárságának igazgatója által meghatározott leggazdaságosabb módon történik, figyelembe véve a csomagolással, a dobozolással, a fuvarozással, a kicsomagolással, a kidobozolással és a vámokkal kapcsolatos költségeket, ha vannak ilyenek.

               3.5.Az alkalmazottnak legalább három költöztető társaság ajánlatát be kell nyújtania jóváhagyásra a Közlekedési Közösség állandó titkárságához.

               3.6.Az átalányösszegű költöztetési támogatás az alkalmazott alapilletményének 30 %-a, 1 500 EUR összegű maximális felső határral.

               4.Letelepedési támogatás

               4.1.Azok az alkalmazottak, akiket nem kísér családtag, és az állandó titkárság költségén utaznak, kinevezésükkor egy havi fizetéssel megegyező letelepedési támogatásra jogosultak.

               4.2.Az állandó titkárság költségén utazó azon alkalmazottak, akiket a szolgálatteljesítési állomásra legalább egy családtag kísér vagy ott csatlakozik hozzájuk, kinevezésükkor a Közlekedési Közösség állandó titkársága által egy összegben kifizetett, két havi fizetésnek megfelelő letelepedési támogatásra jogosultak.

               5.Igazgatási és pénzügyi rendelkezések

               5.1.Az alkalmazottak tájékoztatják a Közlekedési Közösség állandó titkárságát, ha utazási és költözési költségeiket, valamint adott esetben családtagjaik utazási és költözési költségeit részben vagy egészben harmadik fél (pl. kormányzati hatóságok, meghívó szervezet, házastárs munkaadója, egyéb munkáltató stb.) fedezi, amely esetben a Közlekedési Közösség állandó titkársága csak a költségek harmadik fél által nem fedezett részét téríti meg vagy fedezi.

               5.2.E szabályok megfelelő végrehajtásáért a Közlekedési Közösség állandó titkárságának igazgatója felel.

               5.3.A Közlekedési Közösség állandó titkársága öt évig megőrzi a költözési és útiköltség-térítéssel, valamint a letelepedési támogatás kifizetésével kapcsolatos iratokat, dokumentumokat és bizonyítékokat.

               5.4.Ezek a szabályok a regionális irányítóbizottság általi elfogadás napját követő naptól alkalmazandók.

               5.5.Azok az alkalmazottak, akik e szabályzat elfogadása előtt léptek hivatalba, jogosultak az utazási és költözési költségek visszatérítésére, valamint az e szabályoknak megfelelő letelepedési támogatásra a ténylegesen felmerült költségeket igazoló dokumentumok bemutatása alapján, a meghatározott felső összeghatárig.

               5.6.Az árak alakulásától függően a Közlekedési Közösség állandó titkárságának igazgatója javasolhatja a regionális irányítóbizottságnak a jelen szabályok felülvizsgálatát.

               5.7.E szabályokat elfogadásukkor a Közlekedési Közösség honlapján közzé kell tenni.

               TERVEZET

               A KÖZLEKEDÉSI KÖZÖSSÉG REGIONÁLIS IRÁNYÍTÓBIZOTTSÁGÁNAK
               2021/… HATÁROZATA

               (XXX)

               a Közlekedési Közösség által a Közlekedési Közösség állandó titkárságának személyzeti állományához tartozó személyek egészségügyi, munkanélküliségi, nyugdíj- és rokkantsági biztosításához nyújtott hozzájárulásra vonatkozó szabályok

               A KÖZLEKEDÉSI KÖZÖSSÉG REGIONÁLIS IRÁNYÍTÓBIZOTTSÁGA,

               tekintettel a Közlekedési Közösséget létrehozó szerződésre és különösen annak 30. és 35. cikkére,

               A KÖVETKEZŐKÉPPEN HATÁROZOTT:

               Egyetlen cikk

               A Közlekedési Közösség által a Közlekedési Közösség állandó titkárságának személyzeti állományához tartozó személyek egészségügyi, munkanélküliségi, nyugdíj- és rokkantsági biztosításához való hozzájárulásra vonatkozó szabályokat a melléklet tartalmazza.

                  A regionális irányítóbizottság részéről

                  az elnök

               Melléklet

               A Közlekedési Közösség által a Közlekedési Közösség állandó titkárságának személyzeti állományához tartozó személyek egészségügyi, munkanélküliségi, nyugdíj- és rokkantsági biztosításához nyújtott hozzájárulásra vonatkozó szabályok

               1.Hatály

               1.1.Ezek a szabályok a Közlekedési Közösség állandó titkárságának személyzeti állományához tartozó, a Közlekedési Közösség személyzeti szabályzatának hatálya alá tartozó összes alkalmazottra (a továbbiakban: alkalmazottak) alkalmazandók.

               1.2.A Közlekedési Közösség személyzeti szabályzata 12. cikkének b) pontjával összhangban ezek a szabályok meghatározzák a Közlekedési Közösség által a személyzet egészségügyi, munkanélküliségi, nyugdíj- és rokkantsági biztosításához fizetett hozzájárulást.

               2.Egészségbiztosítás

               2.1.Az alkalmazottak feladata, hogy kinevezésük első napjától kezdődően megfelelő egészségbiztosításról gondoskodjanak. Az alkalmazottak a kinevezésüket követő egy hónapon belül írásban tájékoztatják a Közlekedési Közösséget a választott egészségbiztosítási rendszerről.

               2.2.A Közlekedési Közösség az alkalmazottak egészségbiztosításához 7,8 %-os hozzájárulást nyújt, amelyet a Közlekedési Közösség állandó titkársága által az előző hónapban fizetett alapfizetés alapján számítanak ki.

               3.Nyugdíjbiztosítás

               3.1.Az alkalmazottak feladata, hogy kinevezésük első napjától kezdődően megfelelő nyugdíjbiztosításról gondoskodjanak. Az alkalmazottak a kinevezésüket követő egy hónapon belül írásban tájékoztatják a Közlekedési Közösséget a választott nyugdíjbiztosítási rendszerről.

               3.2.A Közlekedési Közösség az adott alkalmazott alapfizetésének 5 %-ával járul hozzá az alkalmazottak nyugdíjbiztosításához.

               4.Rokkantsági biztosítás és életbiztosítás

               4.1.A Közlekedési Közösség állandó titkársága az alkalmazottakra biztosítást köt a hivatali feladatok ellátásából eredő sérülés, baleset, foglalkozási megbetegedés, halál vagy rokkantság esetére.

               5.Munkanélküliségi biztosítás

               5.1.Az alkalmazottak feladata, hogy saját költségükön megfelelő munkanélküli biztosítást kössenek.

               6.Záró rendelkezések

               6.1.E szabályok megfelelő végrehajtásáért a Közlekedési Közösség állandó titkárságának igazgatója felel.

               6.2.Ezeket a szabályokat [az elfogadásukat követő naptári hónap első napjától] kell alkalmazni.

               6.3.Az árak alakulásától függően a Közlekedési Közösség állandó titkárságának igazgatója javasolhatja a regionális irányítóbizottságnak a jelen szabályok felülvizsgálatát.

               6.4.E szabályokat elfogadásukkor a Közlekedési Közösség honlapján közzé kell tenni.


               EURÓPAI BIZOTTSÁG
            Brüsszel, 2021.8.5.
            COM(2021) 450 final
            2021/0254(NLE)
            Javaslat
            A TANÁCS HATÁROZATA
            az Európai Unió által a Nemzetközi Gabonatanácsban a „gabona” vagy „gabonák” az 1995. évi Gabonakereskedelmi Egyezmény szerinti fogalommeghatározása tekintetében képviselendő álláspontról

               INDOKOLÁS

               1.A javaslat tárgya

               E javaslat tárgya az Unió nevében a Nemzetközi Gabonatanácsban a „gabona” vagy gabonák” az 1995. évi Gabonakereskedelmi Egyezmény szerinti fogalommeghatározásának a hüvelyesekkel történő kiegészítésével kapcsolatban képviselendő álláspont meghatározásáról szóló határozat.

               2.A javaslat háttere

               2.1.Az 1995. évi Gabonakereskedelmi Egyezmény

               Az 1995. évi Gabonakereskedelmi Egyezmény (a továbbiakban: az egyezmény) célja a nemzetközi együttműködés előmozdítása a gabonakereskedelem minden területén, a nemzetközi gabonakereskedelem bővülésének előmozdítása, valamint a gabona lehető legszabadabb kereskedelmének biztosítása. Ezen túlmenően az egyezmény a lehető legnagyobb mértékben hozzá kíván járulni a nemzetközi gabonapiac stabilitásának megteremtéséhez valamennyi tag érdekében, továbbá a világ élelmezésbiztonságának fokozásához, valamint egyeztető- és vitafórumot kíván biztosítani a tagok számára a gabonakereskedelemmel kapcsolatban felmerülő problémák megvitatásához.

               Az egyezmény 1995. július 1-jén lépett hatályba.

               Az Európai Unió az egyezmény részes fele
                  1
               .

               2.2.A Nemzetközi Gabonatanács

               A Nemzetközi Gabonatanács egy olyan kormányközi szervezet, amely az egyezmény 1. cikkében meghatározott célkitűzések elérésére törekszik. A Nemzetközi Gabonatanács céljai a következők:

               ·a nemzetközi együttműködés előmozdítása a gabonakereskedelem minden területén,

               ·a nemzetközi kereskedelem bővítésének, nyitottságának és méltányosságának elősegítése a gabonaágazatban,

               ·hozzájárulás a nemzetközi gabonapiac stabilitásának megteremtéséhez, a világ élelmezésbiztonságának fokozása, valamint közreműködés azon országok fejlesztésében, amelyek gazdasága függ a gabonakereskedelemtől.

               E célkitűzések megvalósítását a tanács a piac átláthatóságának javítása révén kívánja elérni, amely a piacra és a szakpolitikai fejleményekre vonatkozó információk megosztásán, elemzésén és az ezzel kapcsolatos konzultációkon alapul.

               A Nemzetközi Gabonatanácsnak 30 tagja van, köztük a világ legnagyobb gabonatermelői és -importőrei. Az Európai Unió mellett tagja többek között Argentína, Ausztrália, Kanada, Egyiptom, az Egyesült Királyság, India, Japán, Oroszország, Ukrajna és az USA. Kína és Brazília azonban nem tagjai.

               A Nemzetközi Gabonatanács 30 tagja összesen 2 000 szavazattal rendelkezik.

               A költségvetési eljárások tekintetében (lásd az egyezmény 11. cikkét), azaz a tagok éves pénzügyi hozzájárulásainak meghatározásához az Unió 371 szavazattal rendelkezik a 2020/21-es évben
                  2
               .

               Döntéshozatal (azaz szavazások) esetén (lásd az egyezmény 12. cikkét) 1 000 szavazaton a 11 exportáló tag (köztük az Unió 244 szavazattal) és 1 000 szavazaton a 19 importáló tag osztozik. Hangsúlyozni kell, hogy elvben a Nemzetközi Gabonatanács konszenzus alapján működik, és nagyon ritka, hogy ténylegesen sor kerül szavazásra.

               A Nemzetközi Gabonatanács értekezletein az Európai Uniót az Európai Bizottság képviseli. A tagállamok részt vehetnek a Nemzetközi Gabonatanács értekezletein, különösen a tanácsi üléseken.

               2.3.A Nemzetközi Gabonatanács tervezett jogi aktusa

               2021. május 14-én a Nemzetközi Gabonatanács azt javasolta, hogy a hüvelyeseket vegyék fel a „gabona” vagy „gabonák” az egyezmény 2. cikke (1) bekezdésének e) pontja szerinti fogalommeghatározásába (a továbbiakban: a tervezett jogi aktus). Javasoljuk, hogy a Nemzetközi Gabonatanács határozatát postai úton történő szavazás útján (azaz írásbeli eljárással) hozzák meg 2021. október 31-i határidővel. Amennyiben a Nemzetközi Gabonatanács egyik tagja sem emel írásbeli kifogást, 2021. november 1-jei hatállyal a „gabona” vagy „gabonák” az egyezmény 2. cikke (1) bekezdésének e) pontja szerinti fogalommeghatározása a hüvelyesekkel egészül ki.

               A javaslat szerint „a »gabona« vagy »gabonák« az 1995. évi Gabonakereskedelmi Egyezmény 2. cikke (1) bekezdésének e) pontja szerinti fogalommeghatározásába bele kell foglalni a lencsét, a szárazborsót, a csicseriborsót, a szárazbabot, az egyéb hüvelyeseket és az ezekből készült termékeket”.

               A tervezett jogi aktus célja, hogy lehetővé tegye a Nemzetközi Gabonatanács számára, hogy az egyezmény 3. cikkében említett rendes munkáját a hüvelyesekre is kiterjessze. Az egyezmény 3. cikkében említett rendszeres jelentéseknek, információcserének és speciális tanulmányoknak 2021. november 1-jétől ki kell terjedniük a hüvelyesekre és az azokból készült termékekre. A tagállamok kormányainak együtt kell működniük a Nemzetközi Gabonatanács titkárságával azáltal, hogy megfelelő tájékoztatást nyújtanak a hüvelyesekről és az azokból készült termékekről.

               Noha az egyezmény nem tartalmaz konkrét szabályokat a postai úton történő szavazás eljárására (avagy az írásbeli eljárásra) vonatkozóan, az egyezménynek a tanács határozatairól rendelkező 14. cikke nem írja elő, hogy az ilyen határozatokat a tanács ülésein kell meghozni.

               3.Az Unió által képviselendő álláspont

                  Az 1995. évi Gabonakereskedelmi Egyezményt az Európai Unió a 96/88/EK tanácsi határozattal
                     3
                   kötötte meg 1998. június 30-ig terjedő hatállyal, amelyet azóta rendszeres időközönként meghosszabbítottak. Az egyezmény 33. cikkének megfelelően az egyezmény hatálya minden ilyen alkalommal legfeljebb két évvel hosszabbodik meg. Legutóbb 2021. június 7-én, a Nemzetközi Gabonatanács határozatával hosszabbították meg, így 2023. június 30-ig marad hatályban.

                  Az egyezmény megkötésekor a „gabona” vagy „gabonák” a 2. cikk (1) bekezdésének e) pontja szerinti fogalommeghatározása a következő termékekre terjedt ki: „árpa, kukorica, köles, zab, rozs, cirok, tritikálé és búza, valamint az ezekből készült termékek”.

                  Ezt követően 2008-ban a Nemzetközi Gabonatanács tagjai úgy határoztak, hogy 2009. július 1-jei hatállyal felveszik a rizst és az abból készült termékeket a „gabona” vagy „gabonák” fogalommeghatározásába. Ezenkívül a „gabona” vagy „gabonák” fogalommeghatározását 2013. július 1-jei hatállyal kiterjesztették a különböző olajos magvakra is, nevezetesen a koprára, a gyapotmagra, a pálmamagra, a földimogyoróra, a repcemagra/kanolára, a szójababra és a napraforgómagra, valamint az ezekből készült termékekre.

                  Az Európai Unió mindig is a Nemzetközi Gabonatanács aktív tagja volt, és támogatta, hogy a Nemzetközi Gabonatanács munkáját kiterjesszék a hüvelyesek piacának és kereskedelme alakulásának elemzésére is. Erre eddig eseti alapon került sor, a Nemzetközi Gabonatanács éves munkaprogramjának jóváhagyásától függően.

               E javaslat célja az, hogy a Bizottság számára megszerezze a Tanács felhatalmazását arra, hogy az Európai Unió nevében amellett szavazzon, hogy a „gabona” vagy „gabonák” az egyezmény 2. cikke (1) bekezdésének e) bekezdése szerinti fogalommeghatározása 2021. november 1-jei hatállyal kiegészüljön a hüvelyesekkel. A Nemzetközi Gabonatanács írásbeli eljárás (postai úton történő szavazás) keretében határoz a javaslatról, 2021. október 31-i határidővel.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, amelyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által […] elfogadott szabályozás tartalmát
                  4
               ”.

               4.1.2.A jelen esetre történő alkalmazás

               A Nemzetközi Gabonatanács tervezett jogi aktusa módosítja az egyezményt – amely egy, az Unióra nézve kötelező nemzetközi megállapodás, – azáltal, hogy kibővíti a „gabona” vagy „gabonák” az egyezmény 2. cikke (1) bekezdésének e) pontjában szereplő fogalommeghatározását. A tervezett jogi aktus ezért joghatással bír.

               A tervezett jogi aktus nem egészíti ki és nem is módosítja a megállapodás intézményi keretét.

               Ezért a javasolt határozat eljárási jogalapja az EUMSZ 218. cikkének (9) bekezdése.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Európai Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen anyagi jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               4.2.2.A jelen esetre történő alkalmazás

               A tervezett jogi aktus célkitűzése és tartalma a mezőgazdasági termékek kereskedelméhez kapcsolódik.

               Ezért a javasolt határozat anyagi jogalapja az EUMSZ 207. cikke (3) bekezdésének első albekezdése.

               4.3.Következtetés

               A javasolt határozat jogalapja ezért az EUMSZ 207. cikke (3) bekezdésének első albekezdése, összefüggésben az EUMSZ 218. cikkének (9) bekezdésével.

               5.A tervezett jogi aktus kihirdetése

               Mivel a Nemzetközi Gabonatanács jogi aktusa módosítani fogja az egyezményt azáltal, hogy a „gabona” vagy „gabonák” az egyezmény 2. cikke (1) bekezdésének e) bekezdése szerinti fogalommeghatározását kiegészíti a hüvelyesekkel, elfogadását követően helyénvaló kihirdetni a tanácsi határozatot az Európai Unió Hivatalos Lapjában.

               2021/0254 (NLE)

               Javaslat

               A TANÁCS HATÁROZATA

               az Európai Unió által a Nemzetközi Gabonatanácsban a „gabona” vagy „gabonák” az 1995. évi Gabonakereskedelmi Egyezmény szerinti fogalommeghatározása tekintetében képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikke (3) bekezdésének első albekezdésére, összefüggésben 218. cikke (9) bekezdésének a) pontjával,

               tekintettel az Európai Bizottság javaslatára,

               mivel:

               (1)Az 1995. évi Gabonakereskedelmi Egyezményt (a továbbiakban: az egyezmény) az Unió a 96/88/EK tanácsi határozat
                  5
                révén kötötte meg, és az 1995. július 1-jén lépett hatályba. Az egyezményt három évre kötötték meg.

               (2)Az egyezmény 2. cikke (1) bekezdésének e) pontja meghatározza az egyezmény alkalmazásában a „gabona” vagy „gabonák” fogalmát. A Nemzetközi Gabonatanács tagjai dönthetnek úgy, hogy az egyezmény 32. cikkével összhangban módosítják ezt a meghatározást.

               (3)2021. május 14-én a Nemzetközi Gabonatanács Titkársága azt javasolta, hogy a hüvelyeseket 2021. november 1-jei hatállyal vegyék fel a „gabona” vagy „gabonák” az egyezmény 2. cikke (1) bekezdésének e) pontja szerinti fogalommeghatározásába. A javaslat szerint „a »gabona« vagy »gabonák« az 1995. évi Gabonakereskedelmi Egyezmény 2. cikke (1) bekezdésének e) pontja szerinti fogalommeghatározásába bele kell foglalni a lencsét, a szárazborsót, a csicseriborsót, a szárazbabot, az egyéb hüvelyeseket és az ezekből készült termékeket”
                  6
               .

               (4)Helyénvaló meghatározni az Unió által a Nemzetközi Gabonatanácsban a „gabona” vagy „gabonák” az egyezmény 2. cikke (1) bekezdésének e) pontja szerinti fogalommeghatározása módosításával kapcsolatban képviselendő álláspontot, mivel az Uniónak érdekében áll a Nemzetközi Gabonatanács termékkörének kiterjesztése azáltal, hogy a „gabona” vagy „gabonák” fogalommeghatározása kiegészül a hüvelyesekkel,

               ELFOGADTA EZT A HATÁROZATOT:

               1. cikk

               Az Unió nevében a Nemzetközi Gabonatanácsban képviselendő álláspont az, hogy a Gabonakereskedelmi Egyezmény 2. cikke (1) bekezdése e) pontjának oly módon történő módosítása mellett kell szavazni, hogy a Nemzetközi Gabonatanács titkársága által 2021. május 14-én benyújtott javaslattal összhangban a „gabona” vagy „gabonák” fogalommeghatározása kiegészüljön a hüvelyesekkel.

               2. cikk

               Ennek a határozatnak a Bizottság a címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        HL L 21., 1996.1.27., 47. o.

                     (2)

                        A Nemzetközi Gabonatanács pénzügyi év alapján működik, amely július 1-től június 30-ig tart.

                     (3)

                        HL L 21., 1996.1.27., 47. o.

                     (4)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 63. és 64. pont.

                     (5)

                        A Tanács 96/88/EK határozata (1995. december 19.) az 1995. évi Nemzetközi Gabonaügyi Megállapodást alkotó Gabonakereskedelmi Egyezmény és Élelmiszersegély-egyezmény Európai Közösség által történő jóváhagyásáról (HL L 21., 1996.1.27., 47. o.).

                     (6)

                        Nemzetközi Gabonatanács, GC53/3, 2021. május 14., 1. melléklet.


               EURÓPAI BIZOTTSÁG
            Brüsszel, 2021.9.1.
            COM(2021) 499 final
            2021/0282(NLE)
            Javaslat
            A TANÁCS HATÁROZATA
            az Európai Unió által az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban az EGT Vegyes Bizottságban képviselendő álláspontról (LIFE Program)
            (EGT-vonatkozású szöveg)

               INDOKOLÁS

               1.A javaslat tárgya

               E javaslat tárgya az Unió által az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról szóló vegyes bizottsági határozat tervezett elfogadásával kapcsolatban képviselendő álláspont meghatározásáról szóló határozat

               2.A javaslat háttere

               2.1.Az EGT-megállapodás

               Az Európai Gazdasági Térségről szóló megállapodás (a továbbiakban: az EGT-megállapodás) egyenlő jogokat és kötelezettségeket biztosít a belső piacon az EGT polgárai és gazdasági szereplői részére. A megállapodás értelmében a négy alapszabadságra vonatkozó uniós jogszabályokat a 30 EGT-tagállam mindegyikében, vagyis az uniós tagállamokban, valamint Norvégiában, Izlandon és Liechtensteinben is alkalmazni kell. Ezenfelül az EGT-megállapodás olyan fontos területeken való együttműködésre is kiterjed, mint a kutatás és fejlesztés, az oktatás, a szociálpolitika, a környezetvédelem, a fogyasztóvédelem, a turizmus és a kultúra, amelyek együttesen „kísérő és horizontális politikák” néven ismeretesek. A megállapodás 1994. január 1-jén hatályba lépett. Az Európai Unió a tagállamokkal együtt a megállapodás részes fele.

               2.2.Az EGT Vegyes Bizottság

               Az EGT-megállapodás kezeléséért az EGT Vegyes Bizottság felelős. A Vegyes Bizottság az EGT-megállapodásban foglaltak érvényesülésével kapcsolatos véleménycsere fóruma. Határozatait konszenzussal hozza meg.  A Lisszaboni Szerződéssel összhangban az EU részéről az EGT-ügyek koordinációja az Európai Külügyi Szolgálat feladata.

               2.3.Az EGT Vegyes Bizottság tervezett jogi aktusa

               Az EGT Vegyes Bizottság az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról szóló EGT vegyes bizottsági határozatot (a továbbiakban: a tervezett jogi aktus) tervez elfogadni.

               A tervezett jogi aktus célja az EGT-megállapodás szerződő felei közötti együttműködés kiterjesztése az EGT-tag EFTA-államoknak a környezetvédelmi és éghajlat-politikai programban (LIFE) való részvételére. Ezért a környezetvédelmi és éghajlat-politikai program (LIFE) létrehozásáról és az 1293/2013/EU rendelet hatályon kívül helyezéséről szóló, 2021. április 29-i (EU) 2021/783 európai parlamenti és tanácsi rendeletet
                  1
                bele kell foglalni az EGT-megállapodásba.

                  Mivel Liechtenstein és Norvégia nem fejezte ki érdeklődését a LIFE programban való részvétel iránt, az EGT Vegyes Bizottság határozattervezete ezért csak Izlandra vonatkozik.

               Az uniós költségvetési politikával összhangban valamely uniós tevékenységben való részvétel csak akkor valósulhat meg, ha a megfelelő pénzügyi hozzájárulást befizették. A befizetésre mindazonáltal azt követően kerülhet sor, hogy elfogadták ezt a tanácsi határozatra irányuló tervezetet, valamint benyújtották az EGT-tag EFTA-államoknak az Európai Bizottság által meghatározott összegek befizetésére vonatkozó uniós felhívást.

               A 2021. január 1. és a vonatkozó befizetés közötti időszak áthidalása érdekében ezért a vegyes bizottsági határozattervezetet 2021. január 1-jétől visszamenőleg is alkalmazni kell. A visszaható hatály nincs hatással az érintett személyek jogaira és kötelezettségeire, valamint tiszteletben tartja a jogos elvárások elvét.

               Az EGT-megállapodás 103. és 104. cikkének megfelelően a tervezett jogi aktus kötelező lesz a felekre nézve.

               3.Az Unió nevében képviselendő álláspont

               A Bizottság benyújtja az EGT vegyes bizottsági határozat tervezetét a Tanácsnak az Unió álláspontjaként történő elfogadásra. A Bizottság reményei szerint mihamarabb elő tudja terjeszteni a határozattervezetet az EGT Vegyes Bizottságban.

               Az EGT Vegyes Bizottság csatolt határozattervezetének tartalma és jellege esetében nem csupán a 2894/94/EK tanácsi rendelet értelmében vett technikai kiigazításról van szó. Az Unió álláspontját ennélfogva a Tanács alakítja ki.

               4.Jogalap

               4.1.Eljárási jogalap

               4.1.1.Alapelvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervre irányadó szabályai értelmében joghatással bíró jogi aktusok is. Ezenfelül a fogalom magában foglalja azokat az eszközöket is, amelyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  2
               .

               4.1.2.A jelen esetre történő alkalmazás

               Az EGT Vegyes Bizottságot megállapodás, nevezetesen az EGT-megállapodás hozta létre. Az EGT Vegyes Bizottság által elfogadandó jogi aktus joghatással bíró jogi aktus. Az EGT-megállapodás 103. és 104. cikkének megfelelően a tervezett jogi aktus a nemzetközi jog szerint kötelező érvényű lesz.

               A tervezett jogi aktus nem egészíti ki és nem módosítja a megállapodás intézményi keretét. Ezért a javasolt határozat eljárási jogalapja az EUMSZ 218. cikkének (9) bekezdése, összefüggésben az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdésével.

               4.2.Anyagi jogalap

               4.2.1.Alapelvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik csak járulékos jellegű, az EUMSZ 218. cikkének (9) bekezdése szerinti határozatot egyetlen anyagi jogalapra, azaz az elsődleges, illetve döntő jellegű célkitűzés vagy összetevő által megkövetelt anyagi jogalapra kell alapítani.

               4.2.2.A jelen esetre történő alkalmazás

               A javasolt határozat anyagi jogalapjának meg kell egyeznie azon jogi aktus anyagi jogalapjával, amelyet az az EGT-megállapodásba belefoglal. A LIFE program az EUMSZ XX. címe (Környezet) 192. cikkének (1) bekezdésén alapul. Ezért a javasolt határozat anyagi jogalapja az EUMSZ 192. cikkének (1) bekezdése.

               4.3.Következtetés

               A javasolt határozat jogalapja az EUMSZ 192. cikkének (1) bekezdése, összefüggésben az EUMSZ 218. cikkének (9) bekezdésével és az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdésével.

               5.Költségvetési vonzatok

                  Izland pénzügyi hozzájárulást nyújt az Unió költségvetéséhez. A pontos összeget e tanácsi határozatra irányuló tervezet elfogadását követően az EGT-megállapodás rendelkezéseivel összhangban határozzák meg.

               6.A tervezett jogi aktus kihirdetése

               Mivel az EGT Vegyes Bizottság jogi aktusa módosítani fogja az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvét, elfogadását követően helyénvaló kihirdetni az Európai Unió Hivatalos Lapjában.

               2021/0282 (NLE)

               Javaslat

               A TANÁCS HATÁROZATA

               az Európai Unió által az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban az EGT Vegyes Bizottságban képviselendő álláspontról

                  (LIFE Program)

               (EGT-vonatkozású szöveg)

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen az EUMSZ 192. cikke (1) bekezdésére, összefüggésben annak 218. cikke (9) bekezdésével,

               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  3
                és különösen annak 1. cikke (3) bekezdésére,

               tekintettel az Európai Bizottság javaslatára,

               mivel:

               (1)Az Európai Gazdasági Térségről szóló megállapodás
                  4
                (a továbbiakban: az EGT-megállapodás) 1994. január 1-jén hatályba lépett.

               (2)Az EGT-megállapodás 98. cikke szerint az EGT Vegyes Bizottság határozhat – többek között – az EGT-megállapodás 31. jegyzőkönyvének módosításáról, amely rendelkezéseket tartalmaz az egyes, a négy alapszabadságon kívül eső területeken folytatott együttműködésre vonatkozóan.

               (3)Az (EU) 2021/783 európai parlamenti és tanácsi rendeletet
                  5
                bele kell foglalni az EGT-megállapodásba.

               (4)Az EGT-megállapodás (egyes, a négy alapszabadságon kívül eső területeken folytatott együttműködésről szóló) 31. jegyzőkönyvét ezért ennek megfelelően módosítani kell.

               (5)Az Unió által az EGT Vegyes Bizottságban képviselendő álláspontnak ezért az e határozat mellékletében foglalt EGT vegyes bizottsági határozattervezeten kell alapulnia,

               ELFOGADTA EZT A HATÁROZATOT:

               1. cikk

               Az Unió által az EGT-megállapodás (egyes, a négy alapszabadságon kívül eső területeken folytatott együttműködésről szóló) 31. jegyzőkönyvének javasolt módosítására vonatkozóan az EGT Vegyes Bizottságban képviselendő álláspont az EGT Vegyes Bizottság e határozathoz csatolt tervezetén alapul.

               2. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                        HL L 172., 2021.5.17., 53. o.

                     (2)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (3)

                        HL L 305., 1994.11.30., 6. o.

                     (4)

                        HL L 1., 1994.1.3., 3. o.

                     (5)

                        Az Európai Parlament és a Tanács (EU) 2021/783 rendelete (2021. április 29.) a környezetvédelmi és éghajlat-politikai program (LIFE) létrehozásáról és az 1293/2013/EU rendelet hatályon kívül helyezéséről (HL L 172., 2021.5.17., 53. o.).

    ---documentbreak---

               EURÓPAI BIZOTTSÁG
            Brüsszel, 2021.9.1.
            COM(2021) 499 final
            MELLÉKLET
            a következőhöz:
            Javaslat A TANÁCS HATÁROZATA
            az Európai Unió által az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban az EGT Vegyes Bizottságban képviselendő álláspontról (LIFE Program)

               MELLÉKLET

               AZ EGT VEGYES BIZOTTSÁG

               […] HATÁROZATA

               XXX

               az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról

               AZ EGT VEGYES BIZOTTSÁG,

               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,

               mivel:

               (1)Helyénvaló kiterjeszteni az EGT-megállapodás szerződő felei közötti együttműködést oly módon, hogy az a környezetvédelmi és éghajlat-politikai program (LIFE) létrehozásáról és az 1293/2013/EU rendelet hatályon kívül helyezéséről szóló, 2021. április 29-i (EU) 2021/783 európai parlamenti és tanácsi rendeletre
                  1
                is kiterjedjen.

               (2)Helyénvaló, hogy az EFTA-államok 2021. január 1-jétől kezdődően részt vegyenek az (EU) 2021/783 rendeletből eredő tevékenységekben, függetlenül attól, hogy ez a határozat mikor kerül elfogadásra, illetve függetlenül attól, hogy az e határozatra vonatkozó alkotmányos követelmények teljesítéséről – ha vannak ilyenek – 2021. július 10-ét követően érkezett-e értesítés.

               (3)Az EFTA-államokban letelepedett jogalanyoknak jogosultnak kell lenniük az e határozat hatálybalépése előtt kezdődő tevékenységekben való részvételre. Az olyan tevékenységekkel kapcsolatban felmerült költségek, amelyeknek végrehajtása 2021. január 1-jét követően kezdődik, ugyanazon feltételek mellett minősülhetnek elszámolhatónak, mint amelyek az uniós tagállamokban letelepedett jogalanyoknál felmerült költségekre alkalmazandók, feltéve, hogy e határozat az érintett fellépés vége előtt hatályba lép.

               (4)Az EFTA-államok és intézményeik, vállalkozásaik, szervezeteik és állampolgáraik európai uniós programokban való részvételének feltételeit az EGT-megállapodás és különösen annak 81. cikke határozza meg.

               (5)Az EGT-megállapodás 31. jegyzőkönyvét ezért ennek megfelelően módosítani kell annak érdekében, hogy a kiterjesztett együttműködés 2021. január 1-jei kezdettel lehetővé váljon,

               ELFOGADTA EZT A HATÁROZATOT:

               1. cikk

               Az EGT-megállapodás 31. jegyzőkönyve 3. cikkének (7) bekezdése a következő ponttal egészül ki:

               „f)2021. január 1-jétől hatályba lépő közösségi jogi aktusok:

               –32021 R 0783: Az Európai Parlament és a Tanács (EU) 2021/783 rendelete (2021. április 29.) a környezetvédelmi és éghajlat-politikai program (LIFE) létrehozásáról és az 1293/2013/EU rendelet hatályon kívül helyezéséről (HL L 172., 2021.5.17., 53. o.).

               Az olyan tevékenységekkel kapcsolatban felmerült költségek, amelyek végrehajtása 2021. január 1-jét követően kezdődik, a vonatkozó támogatási megállapodás vagy támogatási határozat keretében végrehajtott fellépés kezdő időpontjától elszámolhatónak tekinthetők az ott meghatározott feltételek szerint, feltéve, hogy az EGT Vegyes Bizottság 2021. […]-i XX/2021 határozata [e határozat] a fellépés vége előtt hatályba lép.

               Liechtenstein és Norvégia mentesül a programban való részvétel és az e programhoz való pénzügyi hozzájárulás alól.”

               2. cikk

               Ez a határozat az azt követő napon lép hatályba, amikor az EGT-megállapodás
                  2* 103. cikkének (1) bekezdésében előírt utolsó bejelentést megtették.

               Ezt a határozatot 2021. január 1-től kell alkalmazni.

               3. cikk

               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben, […]-án/-én.

                  az EGT Vegyes Bizottság részéről

                  az elnök

                  […]

                  az EGT Vegyes Bizottság

                  titkárai

                  […]

                     (1)

                        HL L 172., 2021.5.17., 53. o.

                     (2)
                  *
                        [Alkotmányos követelmények fennállását nem jelezték.] [Alkotmányos követelmények fennállását jelezték.]


               EURÓPAI BIZOTTSÁG
            Brüsszel, 2021.9.2.
            COM(2021) 533 final
            2021/0284(NLE)
            Javaslat
            A TANÁCS HATÁROZATA
            az Európai Unió által az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban képviselendő álláspontról(Az „EU az egészségért program”)
            (EGT-vonatkozású szöveg)

               INDOKOLÁS

               1.A javaslat tárgya

               E javaslat tárgya az Unió által az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról szóló vegyes bizottsági határozat tervezett elfogadásával kapcsolatban képviselendő álláspont meghatározásáról szóló határozat

               2.A JAVASLAT HÁTTERE

               2.1.Az EGT-megállapodás

               Az Európai Gazdasági Térségről szóló megállapodás (a továbbiakban: az EGT-megállapodás) egyenlő jogokat és kötelezettségeket biztosít a belső piacon az EGT polgárai és gazdasági szereplői részére. A megállapodás értelmében a négy alapszabadságra vonatkozó uniós jogszabályokat a 30 EGT-tagország mindegyikében, vagyis az uniós tagállamokban, Norvégiában, Izlandon és Liechtensteinben alkalmazni kell. Ezenfelül az EGT-megállapodás olyan fontos területeken való együttműködésre is kiterjed, mint a kutatás és fejlesztés, az oktatás, a szociálpolitika, a környezetvédelem, a fogyasztóvédelem, a turizmus és a kultúra, amelyek együttesen „kísérő és horizontális politikák” néven ismeretesek. A megállapodás 1994. január 1-jén hatályba lépett. Az Európai Unió a tagállamokkal együtt a megállapodás részes fele.

               2.2.Az EGT Vegyes Bizottság

               Az EGT-megállapodás kezeléséért az EGT Vegyes Bizottság felelős. A Vegyes Bizottság az EGT-megállapodásban foglaltak érvényesülésével kapcsolatos véleménycsere fóruma. Határozatait konszenzussal hozza meg. A Lisszaboni Szerződéssel összhangban az EU részéről az EGT-ügyek koordinációja az Európai Külügyi Szolgálat feladata.

               2.3.Az EGT Vegyes Bizottság tervezett jogi aktusa

               Az EGT Vegyes Bizottság várhatóan elfogadja az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról szóló EGT vegyes bizottsági határozatot (a továbbiakban: a tervezett jogi aktus).

               A tervezett jogi aktus célja, hogy kiterjessze az EGT-megállapodás szerződő felei közötti együttműködést oly módon, hogy az az EGT-tag EFTA-államoknak a 2021–2027-es időszakra szóló uniós egészségügyi cselekvési programban (a továbbiakban: „az EU az egészségért program”) való részvételére is kiterjedjen. A 2021–2027-es időszakra szóló uniós egészségügyi cselekvési program (az „EU az egészségért program”) létrehozásáról és a 282/2014/EU rendelet hatályon kívül helyezéséről szóló, 2021. március 24-i (EU) 2021/522 európai parlamenti és tanácsi rendeletet
                  1
                ezért bele kell foglalni az EGT-megállapodásba.

                  Mivel Liechtenstein nem fejezte ki érdeklődését „az EU az egészségért programban” való részvétel iránt, az EGT Vegyes Bizottság határozattervezete csak Norvégiára és Izlandra vonatkozik.

               Az uniós költségvetési politikával összhangban valamely uniós tevékenységben való részvétel csak akkor valósulhat meg, ha a megfelelő pénzügyi hozzájárulást befizették. A befizetésre mindazonáltal azt követően kerülhet sor, hogy elfogadták ezt a tanácsi határozatra irányuló tervezetet, valamint benyújtották az EGT-tag EFTA-államoknak az Európai Bizottság által meghatározott összegek befizetésére vonatkozó uniós felhívást.

               A 2021. január 1. és a vonatkozó befizetés közötti időszak áthidalása érdekében ezért a Vegyes Bizottság határozattervezetét 2021. január 1-jétől visszamenőleg is alkalmazni kell. A visszaható hatály nincs hatással az érintett személyek jogaira és kötelezettségeire, valamint tiszteletben tartja a jogos elvárások elvét.

               Az EGT-megállapodás 103. és 104. cikkének megfelelően a tervezett jogi aktus kötelező lesz a felekre nézve.

               3.Az Unió által képviselendő álláspont

               A Bizottság benyújtja az EGT Vegyes Bizottság határozattervezetét a Tanácsnak az Unió álláspontjaként történő elfogadásra. A Bizottság reményei szerint mihamarabb elő tudja terjeszteni a határozattervezetet az EGT Vegyes Bizottságban.

               Az EGT Vegyes Bizottság csatolt határozattervezetének tartalma és jellege esetében nem csupán a 2894/94/EK tanácsi rendelet értelmében vett technikai kiigazításról van szó. Az Unió álláspontját ennélfogva a Tanács alakítja ki.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  2
               .

               4.1.2.A jelen esetre történő alkalmazás

               Az EGT Vegyes Bizottságot megállapodás, nevezetesen az EGT-megállapodás hozta létre. Az EGT Vegyes Bizottság által elfogadandó jogi aktus joghatással bíró jogi aktus. Az EGT-megállapodás 103. és 104. cikkének megfelelően a tervezett jogi aktus a nemzetközi jog szerint kötelező érvényű lesz.

               A tervezett jogi aktus nem egészíti ki és nem módosítja a megállapodás intézményi keretét. Ezért a javasolt határozat eljárási jogalapja az EUMSZ 218. cikkének (9) bekezdése, összefüggésben az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdésével.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               4.2.2.A jelen esetre történő alkalmazás

               A javasolt határozat anyagi jogalapjának meg kell egyeznie azon jogi aktus anyagi jogalapjával, amelyet az EGT-megállapodásba belefoglal. Az „EU az egészségért program” az EUMSZ XIV. címe (Népegészségügy) 168. cikkének (5) bekezdésén alapul. A javasolt határozat anyagi jogalapja ezért az EUMSZ 168. cikkének (5) bekezdése.

               4.3.Következtetés

               A javasolt határozat jogalapja ezért az EUMSZ 168. cikkének (5) bekezdése, összefüggésben az EUMSZ 218. cikkének (9) bekezdésével és az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdésével.

               5.Költségvetési vonzatok

                  Izlandnak és Norvégiának pénzügyi hozzájárulást kell nyújtania az Unió költségvetéséhez. A pontos összeget e tanácsi határozatra irányuló tervezet elfogadását követően az EGT-megállapodás rendelkezéseivel összhangban határozzák meg.

               6.A tervezett jogi aktus kihirdetése

               Mivel az EGT Vegyes Bizottság jogi aktusa módosítani fogja az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvét, elfogadását követően helyénvaló kihirdetni az Európai Unió Hivatalos Lapjában.

               2021/0284 (NLE)

               Javaslat

               A TANÁCS HATÁROZATA

               az Európai Unió által az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban képviselendő álláspontról

                  (Az „EU az egészségért program”)

               (EGT-vonatkozású szöveg)

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 168. cikke (5) bekezdésére, összefüggésben 218. cikke (9) bekezdésével,

               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  3
                és különösen annak 1. cikke (3) bekezdésére,

               tekintettel az Európai Bizottság javaslatára,

               mivel:

               (1)Az Európai Gazdasági Térségről szóló megállapodás
                  4
                (a továbbiakban: az EGT-megállapodás) 1994. január 1-jén hatályba lépett.

               (2)Az EGT-megállapodás 98. cikke szerint az EGT Vegyes Bizottság határozhat – többek között – az EGT-megállapodás 31. jegyzőkönyvének módosításáról, amely rendelkezéseket tartalmaz az egyes, a négy alapszabadságon kívül eső területeken folytatott együttműködésre vonatkozóan.

               (3)Az (EU) 2021/522 európai parlamenti és tanácsi rendeletet
                  5
                bele kell foglalni az EGT-megállapodásba.

               (4)Az EGT-megállapodás (egyes, a négy alapszabadságon kívül eső területeken folytatott együttműködésről szóló) 31. jegyzőkönyvét ezért ennek megfelelően módosítani kell.

               (5)Az Unió által az EGT Vegyes Bizottságban képviselendő álláspontnak ezért az e határozat mellékletében foglalt EGT vegyes bizottsági határozattervezeten kell alapulnia,

               ELFOGADTA EZT A HATÁROZATOT:

               1. cikk

               Az Unió által az EGT-megállapodás (egyes, a négy alapszabadságon kívül eső területeken folytatott együttműködésről szóló) 31. jegyzőkönyvének javasolt módosítására vonatkozóan az EGT Vegyes Bizottságban képviselendő álláspont az EGT Vegyes Bizottság határozatának az e határozathoz csatolt tervezetén alapul.

               2. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                        HL L 107., 2021.3.26., 1. o.

                     (2)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (3)

                        HL L 305., 1994.11.30., 6. o.

                     (4)

                        HL L 1., 1994.1.3., 3. o.

                     (5)

                        Az Európai Parlament és a Tanács (EU) 2021/522 rendelete (2021. március 24.) a 2021–2027-es időszakra szóló uniós egészségügyi cselekvési program (az „EU az egészségért program”) létrehozásáról és a 282/2014/EU rendelet hatályon kívül helyezéséről (HL L 107., 2021.3.26., 1. o.).

    ---documentbreak---

               EURÓPAI BIZOTTSÁG
            Brüsszel, 2021.9.2.
            COM(2021) 533 final
            MELLÉKLET
            a következőhöz:
            JavaslatA TANÁCS HATÁROZATA
            az Európai Unió által az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban képviselendő álláspontról(Az „EU az egészségért program”)

               MELLÉKLET

               AZ EGT VEGYES BIZOTTSÁG

               […] HATÁROZATA

               (...)

               az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról

               AZ EGT VEGYES BIZOTTSÁG,

               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,

               mivel:

               (1)Indokolt kiterjeszteni az EGT-megállapodás szerződő felei közötti együttműködést a 2021–2027-es időszakra szóló uniós egészségügyi cselekvési program (az „EU az egészségért program”) létrehozásáról és a 282/2014/EU rendelet hatályon kívül helyezéséről szóló, 2021. március 24-i (EU) 2021/522 európai parlamenti és tanács rendeletre
                  1
               .

               (2)Helyénvaló, hogy az EFTA-államok 2021. január 1-jétől kezdődően részt vegyenek az (EU) 2021/522 rendeletből eredő tevékenységekben, függetlenül attól, hogy ez a határozat mikor kerül elfogadásra, illetve függetlenül attól, hogy az e határozatra vonatkozó alkotmányos követelmények teljesítéséről – ha van ilyen – 2021. július 10-ét követően érkezett-e értesítés.

               (3)Az EFTA-államokban letelepedett jogalanyoknak jogosultnak kell lenniük az e határozat hatálybalépése előtt megkezdett tevékenységekben való részvételre. Az olyan tevékenységekkel kapcsolatban felmerült költségek, amelyeknek végrehajtása 2021. január 1-jét követően kezdődik, ugyanazon feltételek mellett minősülhetnek elszámolhatónak, mint amelyek az uniós tagállamokban letelepedett jogalanyoknál felmerült költségekre alkalmazandók, feltéve, hogy e határozat az érintett fellépés vége előtt hatályba lép.

               (4)Az EFTA-államok és intézményeik, vállalkozásaik, szervezeteik és állampolgáraik európai uniós programokban való részvételének feltételeit az EGT-megállapodás és különösen annak 81. cikke határozza meg.

               (5)Az EGT-megállapodás 31. jegyzőkönyvét ezért módosítani kell annak érdekében, hogy e kiterjesztett együttműködés 2021. január 1-jei kezdettel lehetővé váljon,

               ELFOGADTA EZT A HATÁROZATOT:

               1. cikk

               Az EGT-megállapodás 31. jegyzőkönyve 16. cikkének (1) bekezdése a következő franciabekezdéssel egészül ki:

               „–32021 R 0522: Az Európai Parlament és a Tanács (EU) 2021/522 rendelete (2021. március 24.) a 2021–2027-es időszakra szóló uniós egészségügyi cselekvési program (az „EU az egészségért program”) létrehozásáról és a 282/2014/EU rendelet hatályon kívül helyezéséről (HL L 107., 2021.3.26., 1. o.).

               Az olyan tevékenységekkel kapcsolatban felmerült költségek, amelyek végrehajtása 2021. január 1-jét követően kezdődik, a vonatkozó támogatási megállapodás vagy támogatási határozat keretében végrehajtott fellépés kezdő időpontjától elszámolhatónak minősülhetnek az azokban meghatározott feltételek szerint, feltéve, hogy az EGT Vegyes Bizottság 2021. […]-i XX/2021 határozata [e határozat] a fellépés vége előtt hatályba lép.

               Liechtenstein mentesül a programban való részvétel és az e programhoz való pénzügyi hozzájárulás alól.”

               2. cikk

               Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették
                  2*.

               Ezt a határozatot 2021. január 1-jétől kell alkalmazni.

               3. cikk

               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben, -án/-én.

                  az EGT Vegyes Bizottság részéről

                  az elnök

                  […]

                  az EGT Vegyes Bizottság

                  titkárai

                  […]

                     (1)

                        HL L 107., 2021.3.26., 1. o.

                     (2)
                  *
                        [Alkotmányos követelmények fennállását nem jelezték.] [Alkotmányos követelmények fennállását jelezték.]